hindi niya akalaing sa pag ibig, si mameng ay may isang pusong napakalaki at isang kaloluang napakatibay, kung laki ng puso at tibay ng kalolwa matatawag ang paubayang tumugon sa tawag ng pita. ang kangikangina'inaari niyang isang ngayon ay lumalaki sa kanyang malas at karapat dapat manding sambahin. ang unang talsik ng pamimintuho ay naglalatang sa kanyang puso at di niya maapula ang paglalagablab. tutupukin manding ang boo niyang katawan ng bagong karamdamang yaon na ngayon pa lamang dinadanas. magpapatuloy yatang pamayanihan siya ng kagitingan ni mameng. si mameng sa harap ng pagwawari ni maneng ay isang babaing uliran ng kapuwa babai. isang babaing marunong paalipin ng ganapan sa udyok ng budhi at walang agam agam na lulusong sa lalong malalim na bangin ng siphayo kung yaon ang linoloob ng kanyang pinagkatiwalaan ng kanyang dilag. siya'isang bulag na mangingibig.